stanford-oval/wikipedia huggingface dataset:
Bente Nordby
Yksityiselämä

Nordby syntyi Gjøvikin kunnassa, mutta kasvoi pienemmässä Raufossissa etelämpänä, lähellä vanhempiaan, veljeään ja siskoaan. Hän innostui nuorella iällä urheilusta, eritoten jalkapallosta ja pelasi perheensä sekä kavereidensa kanssa. Paikallista joukkuetta ei kuitenkaan ollut. Nordby ilmoittautui Raufoss/Vindin joukkueeseen 1980 ja osoitti maalivahdin lahjoja.
Nordby on lesbo ja asuu Lyonissa tanskalaisen jalkapalloilija Dorte Dalum Jensenin kanssa. Hän julkisti seksuaalisen suuntautumisensa 2005.
Bergendahl

Bergendahl on ruotsinkielinen sukunimi, ja sen nimisiä ovat muun muassa:
Anna Bergendahl (s. 1991), ruotsalainen laulaja
Henrik Bergendahl, suomalainen muusikko
Lars Bergendahl (1909–1997), norjalainen maastohiihtäjä, MM-mitalisti
Matti Bergendahl (s. 1966), suomalainen erikoislääkäri ja toimitusjohtaja
Waldemar Bergendahl (1933–2022), ruotsalainen elokuvaohjaaja, -leikkaaja, -tuottaja, -kuvaaja ja -käsikirjoittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bergendahl”, voi hakea sivunnimihaulla, laajalla sivunnimihaulla tai tekstihaulla.
Blue (Jorma Kääriäisen albumi)

| Blue Freddie Falcon (Jorma Kääriäinen) |
| --- | --- | --- |

Uudelleenjulkaisun kansikuva.
Studioalbumin tiedot
 Äänitetty : 1978–1979
 Julkaistu: 1979
 Tuottaja(t): Richard Stanley
 Tyylilaji: pop rock
 Levy-yhtiö: Poko Rekords
Jorma Kääriäisen muut julkaisut
|   | Blue 1979 | Jorma Kääriäinen 2003 |
Blue on suomalaismuusikko Jorma Kääriäisen ”Freddie Falcon” -taiteilijanimellä julkaistu esikoisalbumi. Se julkaistiin vuonna 1979. Kääriäisen seuraava sooloalbumi, Jorma Kääriäinen, ilmestyi 24 vuotta myöhemmin.
Kappaleet

His Last Flame – 2:29 (Pomus / Shuman)
Wear My Ring Around Your Neck – 2:30 (Carroll / Moody)
Suspicion – 3:44 (Pomus / Shuman)
Lonely Blue Boy – 3:00 (Weisman / Weise)
Let's Have a Party – 2:02 (Robinson)
Blue Moon – 3:44 (Rodgers / Hart)
Glad All Over – 2:30 (Schroeder)
Livin’ Lovin’ Wreck – 1:57 (Blackwell)
Crazy Love – 2:28 (Anka)
Baby Blue – 2:58 (Guitar / Smooth)
Big Hunk of Love – 2:19 (Wyche / Schroeder)
Oh Pretty Woman – 2:42 (Orbison / Dees)
Boppin the Blues – 2:26 (Perkins / Griffiths)
LP-levyn etiketissä on kappaleiden vaihtoehtoisina niminä ”His Latest Flame”, ”(Let’s Have a) Party” ja ”Boppin’ the Blues”. LP-levyn A-puoli päättyy kappaleeseen ”Blue Moon”.
Bergenhjelm

Bergenhjelm oli Ruotsin ritarihuoneeseen kirjoitettu aatelissuku numero 794 ja vapaaherrallinen suku numero 154. Suku on lähtöisin Länsigötanmaalta ja Nils Svensson (1600–1669) toimi Uppsalan pormestarina vuonna 1650. Hänen poikansa kanslianeuvos Göran Berg toimi valtakunnankanslian aktuaarina ja aateloitiin 1719. Hänen veljensä valtiosihteeri Johan Berg (1629–1704) toimi mm lähettiläänä Venäjällä vuonna 1699. Hänet korotettiin vapaaherraksi vuonna 1694. Hän oli naimisissa arkkipiispa  Stigzeliuksen tyttären kanssa.
Blantyren piirikunta

| Blantyren piirikunta Blantyre District |
| --- | --- |
Valtio:  Malawi
Alue:  Eteläinen
Hallinto:  
 – hallinnollinen keskus:  Blantyre (661 256 as., 2008)
Pinta-ala  ():  2 012 (maaseutu+kaupunki) km²
Väkiluku (2008)  ():  1,002 milj. (maaseutu 340 700 as.; kaupunki 661 300 as.)
 – väestötiheys:  190 as./km2(maaseutu), 3 006 (kaupunki) as./km²
Lyhenteet:  
 – ISO 3166:  MW-BL
Blantyren piirikunta on yksi Malawin aluejaon 28 piirikunnasta.  Piirikunta on osa Malawin Eteläistä aluetta ja rajoittuu idässä Mozambikiin. Etelässä naapureina ovat Phalomben, Mulanjen ja Chiradzulun, lännessä Balakan ja Mwanzan sekä pohjoisessa Zomban ja Machingan piirikunta. Piirikunnan ja koko Malawin eteläosan hallinnollinen ja kaupallinen keskus on Blantyren kaupunki (661 256 as., 2008).
Piirikunnan sijainti Malawissa.
Piirikunnan pinta-ala on 2 012 neliökilometriä , josta maaseudun osuus oli 1 792 km2 ja kaupungin 220 km2. Väkiluku on kehittynyt väestönlaskentojen mukaan  piirikunnan maaseudulla 256 400 as. (vuonna 1987), 307 300 as. (1998) ja 340 700 as. (2008).  Blantyren kaupungissa väestökehitys oli vastaavasti 333 100 (vuonna 1987), 502 100 as. (1998) ja 661 300  as. (2008). Vuoden 2014 väkilukuarvio oli yhteensä 1,24 miljoonaa, josta piirikunnan maaseudun osuus oli 389 907 ja Blantyren kaupungin 849 741 henkeä.
Aiheesta muualla

Current Members of Parliament (several from the constituencies of Blantyre district) (Arkistoitu – Internet Archive) (englanniksi) (parliament.gov.mw)
Belgradin Nikola Teslan lentoasema

Belgradin Nikola Teslan lentoasema (serb. Аеродром Београд - Никола Тесла / Aerodrom Beograd - Nikola Tesla; IATA: BEG, ICAO: LYBE) on kansainvälinen lentoasema Belgradissa, Serbiassa. Aiemmin Surčinin lentoasemana tunnettu lentoasema nimettiin vuonna 2006 uudelleen tiedemies Nikola Teslan mukaan.
Aiheesta muualla

Kuvia tai muita tiedostoja aiheesta Belgradin Nikola Teslan lentoasema Wikimedia Commonsissa
Blankettilaki

Blankettilaki (engl. blanket law, ranskan sanasta blanc ’valkoinen’) on laki, jossa ei ole varsinaisia oikeussäännöksiä, vaan ainoastaan valtion hallintoelimille annettu valtuutus oikeussäännösten antamiseen säädetyssä järjestyksessä.
Suomessa blankettilakeja käytetään usein valtiosopimusten lainsäädäntöä vaativien määräysten voimaansaattamiseen. Valtiosopimuksen sisältäessä voimassa olevien lakien kanssa ristiriidassa olevia kohtia on joko muutettava lainsäädäntöä tai säädettävä blankettilaki, jolla sopimuksen säännökset säädetään Suomessa voimassa oleviksi. Blankettilaki sisältää yleensä vain kaksi pykälää. Ensimmäisessä pykälässä lukee esimerkiksi "...sopimuksen lainsäädännön alaan kuuluvat määräykset ovat lakina voimassa sellaisina kuin Suomi on niihin sitoutunut". Toisessa pykälässä lukee vaikkapa "Tämän lain voimaantulosta säädetään tasavallan presidentin asetuksella."
Ehdotus blankettilaiksi annetaan eduskunnalle hallituksen esityksessä. Samassa esityksessä eduskuntaa pyydetään hyväksymään myös neuvoteltu valtiosopimus. Tällaista lakiehdotusta ei voida jättää lepäämään, mutta muuten se käsitellään kuten muutkin lakiehdotukset. Perustuslakia koskeva blankettilaki on hyväksyttävä kahden kolmasosan enemmistöllä, muissa riittää yksinkertainen enemmistö.
Blankettiasetus

Jos valtiosopimuksen voimaansaattaminen ei edellytä lain säätämistä, voidaan asiasta antaa asetus. Tällöin annetaan yleensä blankettiasetus. Sellainen annetaan usein myös lainsäädäntöä edellyttäneen valtiosopimuksen voimaansaattamisesta. Blankettiasetus saattaa sisältää myös esimerkiksi Suomen tekemiä varaumia sopimukseen.
Blankettilait ja blankettiasetukset ovat blankettisäädöksiä.
Bergengren

Bergengren on Ruotsin ritarihuoneeseen kirjoitettu aatelissuku numero 509 ja 1298. Suku on lähtöisin norrköpingistä, missä Anund Thorsson oli pormestarina 1500-luvun jälkipuoliskolla. Myös hänen poikansa Göran mainitaan kaupungin pormestarina vuonna 1618. Anund Göransson (1596–1651) työskenteli kuparikaivosten konttorissa Tukholmassa ja vuodesta 1629 amiraliteetin kirjanpitäjänä. Hänestä tuli kruunun kuparikauppias Stora Kopparberg -kaivoksilla vuonna 1633 ja kaivoksen tarkastaja 1639. Hänet aateloitiin 1650.Georg Bergengren (1659–1710) oli nuorempana matkustellut viiden vuoden ajan Italiassa, Saksassa ja Hollannissa tutustumassa sotavoimien uudistuksiin. Palattuaan Ruotsiin hänestä tuli eversti, Ranskan lähettiläs Augustin Leijonsköldin sihteeri ja sitten kuninkaallisen kanslian kanslisti. Palveltuaan kuninkaallista neuvostoa ja sotamarsalkka Jacob Johan Hastferia Bergengren nimitettiin Riikaan kenraalikuvernöörin kansliaan, missä tuli sihteeriksi 1690. Hänet aateloitiin 1692 ja hän kuoli Riian piirityksessä.
Boguslajittelu

Boguslajittelu (bogosort) on hyvin hidas ja epävakaa lajittelualgoritmi. Sen pääperiaatteena on sekoittaa listaa kunnes se on oikeassa järjestyksessä, mikä vastaa korttipakan heittämistä ilmaan ja korttien keräämistä maasta yksi kerrallaan, kunnes satut keräämään kortit oikeassa järjestyksessä.
Boguslajittelun suoritusaika on keskimäärin O(n * n!), parhaimmillaan θ(n) ja pahimmillaan Ω(∞) (suoritus ei pääty koskaan).
Pseudokoodi boguslajittelulle menisi näin:
bogusLajittelu(lista) {
   while (!järjestyksessä(lista))      // 'järjestyksessä' on funktio, joka palauttaa totuusarvon riippuen siitä onko lista oikeassa järjestyksessä vai ei
     sekoita(lista)                    // 'sekoita' sekoittaa listan kaikki alkiot
 }
Bogurodzica

Bogurodzica on Puolan vanhin hymni. Se on sävelletty 900–1200-lukujen välillä. Vaikka hymnin alkuperä ei ole täysin selvä, useat tutkijat ovat yhtä mieltä siitä, että sen on laatinut piispa Adalbert.
Belgospištšeprom

| Belgospištšeprom |
| --- | --- |
Yritysmuoto:  valtionkonserni
Perustettu:  1997
Kotipaikka:  ul. Aransaja 6, 220006 Minsk,  Valko-Venäjä
Toimiala:  elintarviketeollisuus
Omistaja:  Valko-Venäjän valtio
Kotisivu:  www.bgp.by
Infobox OKVirheellinen NIMI-arvo: 
Belgospištšeprom (ven. Белгоспищепром;  tai ven. БелГосПищеПром, Белорусский государственный концерн пищевой промышленности "Белгоспищепром"; valkoven. Белдзяржхарчпрам,  Beldzjaržh’artšpram) on vuonna 1997 perustettu Valko-Venäjän elintarviketeollisuuden valtionkonserni.
Konserniin kuuluu noin 57 elintarvike-, makeis-, panimo- tai alkoholituotannon piirissä toimivaa yritystä tai yhteisöä. Suuri osa yrityksistä on kokonaan tai pääosin valtion omistamia, mutta muutamissa on yksityinen enemmistöomistus. Tunnettuja konserniin kuuluvia valkovenäläisiä yrityksiä ovat esimerkiksi Slutskin sokeritehdas ja muut juurikassokeritehtaat, Krinitsa-panimo, Belalko ja useat muut alkoholitislaamot, Spartak- ja  Kommunarka-suklaatehtaat, ruokaöljy- ja margariinitehtaita, Mozyrsol-suolatehdas sekä vauvanruoka- ja meijeriyritys Bellakt. Konserniin kuuluu myös elintarvikealan markkinointia, tuotantoa ja tekniikkaa sekä maisemansuunnittelua opettava tekninen oppilaitos.
Valtion elintarviketuotantokonserni Belgospištšeprom on muiden keskeisten valtionkonsernien ja valtiollisen rautatieyhtiön tavoin Valko-Venäjän ministerineuvoston eli maan hallituksen suorassa valvonnassa.  Belgospištšeprom on Valko-Venäjän maataloustuotannon jalostajana kuitenkin vasta toisena noin 20 prosentin osuudella alan jalostavasta teollisuudesta. Suoraan Valko-Venäjän Maatalous- ja elintarvikeministeriön alaisuudessa on noin 70% toimialan teollisuudesta.  Konsernin johto toimii Minskistä käsin. Valtionhallinto listasi Belgospištšepromin vuonna 2013 niiden 80 valtiollisen yrityksen joukkoon, joiden tuli tulouttaa osa voitostaan suoraan valtiolliseen kehitysrahastoon.
Aiheesta muualla

Belgospishcheprom exports up 20% in 2013 (englanniksi) (belta.by)
"Белдзяржхарчпрам": цэны на цукар расці не будуць (4/2011, eli kun devalvointi sai väestön ostamaan sokeria yms) (valkovenäjäksi) (telegraf.by)
Apache

Apache voi tarkoittaa seuraavia:
Sotilastekniikassa

Boeing AH-64 Apache, Yhdysvaltain armeijan käyttämä helikopteri
Westland WAH-64 Apache, Ison-Britannian armeijan edellisestä tekemä malli
MBDA Apache, ranskalainen ohjusjärjestelmä
Tietotekniikassa

Apache Software Foundation, avoimen lähdekoodin ohjelmien kehittäjäjärjestö
Apache-lisenssi, Apachen käyttämä ohjelmalisenssi
Apache HTTP Server, suosittu palvelinohjelma
Henkilöissä

Apache Indian, brittiläis-intialainen bhangra-reggae-DJ Steven Kapur
Carlos Tévez, argentiinalainen jalkapalloilija, lempinimeltään "Apache".
Apache, apassit
Kulttuurissa

Les Apaches, ranskalaisten säveltäjien ja taiteilijoiden yhdistys 1900-luvun alusta
Apache, tanssi 1920-luvulta
Apache, Team17:n vuonna 1995 julkaisema lentosimulaattori
Apache, Burt Lancasterin tähdittämä elokuva vuodelta 1954
Apache, rautalankayhtye The Shadowsin hittikappale vuodelta 1960
Apaches, brittiläinen valistuslyhytelokuva vuodelta 1977
Käsiaseissa

Apache-pistooli, ranskalainen käsiase: pistooli-nyrkkirauta-tikari-yhdistemä 1800-luvulta
Maantieteessä

Apache (Oklahoma), kaupunki Oklahomassa, Yhdysvalloissa
Apachen piirikunta, piirikunta Arizonassa, Yhdysvalloissa
Teollisuudessa

Apache Corporation, texasilainen öljy- ja kaasuyhtiö
Chevrolet Apache, Chevrolet'n 1950- ja 1960-luvuilla valmistama lava-auto
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Apache”, voi hakea sivunnimihaulla, laajalla sivunnimihaulla tai tekstihaulla.
Autokeidas

| Autokeidas Järvi Oy |
| --- | --- |

Yritysmuoto:  osakeyhtiö
Perustettu:  1940
Perustaja:  Väinö Järvi
Toimitusjohtaja:  Olli Järvi
Kotipaikka:  Forssa (alun perin Jokioinen)
Toiminta-alue:  Forssa ja Ii
Toimiala:  Huoltoasema, ravintola ja majoitus
Liikevaihto:  noin 20 milj. € (2013, ks. erittely tekstissä)
Henkilöstö:  75 (2013, ks. erittely tekstissä)
Kotisivu:  autokeidas.fi
Infobox OKVirheellinen NIMI-arvo: 
Autokeidas on kylmäasema ja ravintola, jolla on kaksi toimipistettä, Forssassa ja toinen Iissä. Molemmilla Autokeitailla on kahvila-ravintolan ja polttoaineen myynnin lisäksi myös Hesburger ja ruokakauppa, Forssassa myös motelli ja leipomo.
Historiaa > Perustaminen Jokioisille

Jokioisten sosiaalijohtajana tunnettu Väinö Järvi perusti 1940-luvulla Esso-huoltoaseman Jokioisiin. Tuolloin Helsingistä Turkuun päästäkseen tuli kiertää pikkukylien kautta, joten Jokioisissa oli huoltoasemalle erityinen tarve. Kaikki toiminta keskittyi tällöin autoihin, eikä varsinaisesti ihmisille tarjottu nykypäivän tapaan palveluja, kuten ruokailua. [lähde? ]
Historiaa > Siirtyminen Forssaan

1950-luvun lopulla Järvet saivat idean siirtää yrityksen (joka tuolloin vielä tunnettiin nimellä Autokulma) Jokioisilta Forssaan keskelle peltoa, valtateiden 2 ja 10 risteykseen. Monet pitivät siirtoa uskaliaana.
Autokeidas sai nimensä, kun asianajaja Antti Alasentie oli tulossa Turusta kohti Forssaa syksyisenä iltana. Sumun keskeltä alkoi näkyä Autokulman valot. Näky muistutti öisen kulkijan mielestä keidasta autiomaassa. Väinö Järvi ihastui Antin nimiehdotukseen, ja nimi on edelleen käytössä.
Yrityksen toimitusjohtajana toimii nykyisin Väinö Järven pojanpoika Olli Järvi, joka sai maakunnallisen yrittäjäpalkinnon 2005.
Historiaa > Ravintola

Alun perin 20 ihmiselle tehty baari kolminkertaisti paikkamääränsä 70:een 1970-luvulla, kun Sinikka Järvi otti ravintolan omalle vastuulleen.
Vuonna 1989 Autokeitaalle rakennettiin uudet toimitilat, ja ravintolan paikkamäärä nousi 250:een. Vuonna 2006 tehtiin laajennus, ja asiakaspaikkojen määrä nousi 450:een.
Historiaa > Iin toimipiste

Joulukuussa 2007 Iihin valmistui Autokeitaan toinen toimipiste uuden kauppakeskuksen yhteyteen. Sen 1 700 neliömetrin tiloihin sijoittuivat noin 400 neliön päivittäistavarakauppa, 350-paikkainen kahvila-ravintola sekä pikaruokapaikka Hesburger.
Yrityksiä ja tunnuslukuja

Autokeidas-yritysryhmä koostuu monista osista. Forssan Autokeitaan liikevaihto vuonna 2013 oli 818 000 euroa ja Autokeidas Forssan 252 000 euroa. Forssan Autokeitaan kahvila-ravintolan liikevaihto oli vajaat 6 miljoonaa euroa ja henkilöstömäärä noin 40. Autokeidas Iin liikevaihto oli noin 3,5 miljoonaa ja henkilöstömäärä noin 20. Yritysryhmään kuuluu myös Forssan Scandic-hotellissa toimiva ravintola Villa, liikevaihto 1,2 milj. € ja henkilöstöä 15.
Aiheesta muualla

http://www.autokeidas.fi/
Forssan Autokeidas heinäkuussa 2014.
Bluestep Bank

Bluestep Bank on pankki, joka aloitti toimintansa Ruotsissa vuonna 2005. Bluestep Bank työllistää tänä päivänä yhteensä 280 henkilöä Ruotsissa, Norjassa ja Suomessa. Bluestep Bank Suomen sivuliike avasi ovensa vuonna 2020 ja vuonna 2017 Bluestep Bankin osti ruotsalainen pääomasijoitusyhtiö EQT. Pankki tarjoaa lainaa uuden asunnon ostoon ja asuntovakuudellista lainaa esimerkiksi kulutusluottojen korvaamiseen.
Aiheesta muualla

Pankin verkkosivut
Barca

Barca voi viitata seuraaviin:
Barke (lat. Barca), antiikin aikainen kaupunki Kyrenaikassa Libyassa
FC Barcelona eli ”Barça”, barcelonalainen jalkapalloseura
AC Barca, riistaveteläinen jalkapalloseura
Sukunimenä

Pedro Calderón de la Barca (1600–1681), espanjalainen barokin ajan näytelmäkirjailija ja runoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barca”, voi hakea sivunnimihaulla, laajalla sivunnimihaulla tai tekstihaulla.
Blue (Agentsin albumi)

| Blue Agents & Vesa Haaja |
| --- | --- | --- |

Studioalbumin tiedot
 Julkaistu: 26. elokuuta 2016
 Tuottaja(t): Esa Pulliainen
 Tyylilaji: iskelmä, suomirock, rock and roll, rautalankamusiikki
 Kesto: 37.00
 Levy-yhtiö: RCA
Listasijoitukset
  3.
Agentsin & Vesa Haajan muut julkaisut
| Sound on Sound 2014 | Blue 2016 |   |
Blue on Agentsin & Vesa Haajan neljäs studioalbumi, joka julkaistiin 26. elokuuta 2016.
Albumi debytoi Suomen virallisen listan kolmannella sijalla, ja pysyi listalla yhteensä viisi viikkoa.
Kappaleet

Kaikki kappaleet sovittanut Esa Pulliainen.
Liian kauan – 3.10 (säv. info: säv. san. Koskimo)
Kohtalon tähti – 3.56 (alkup. Flaming Star, säv. san. Edwards, Wayne, suom. san. Saukki)
Mari naapurin – 2.48 (alkup. His Latest Flame, säv. san. Pomus, Shuman, suom. san. Suomaa)
Ken – 3.05 (alkup. Ti guardero nel cuore, säv. san. Ciorciolini, Ortolani, Oliviero, suom. san. Tuomisaari)
Worrying Kind – 2.43 (säv. info: säv. san. Lampert, Turnbull)
Brown Eyed Girl – 3.09 (säv. info: säv. san. Morrison)
Kaikki entinen – 2.43 (alkup. Many Moons Ago, säv. san. B. Hurdon, H. Hurdon, suom. san. Puhtila)
Ei mikään tuu ennalleen – 3.00 (alkup. You’re Gonna Lose Her Loving, säv. san. B. Lindskog)
Alla sateen öisen – 3.19 (säv. Salo, san. Reponen)
Mua kiusaat vain – 2.57 (alkup. Don’t Bother Me, säv. Harrison, san. Helismaa)
The Search Goes On – 3.20 (säv. info: säv. san. Lopez, Sheffield)
Enchanted Sea – 3.10 (säv. Metis, Starr)
Kokoonpano

Vesa Haaja – laulu, komppikitara
Esa Pulliainen – soolokitara
Kai Pulliainen – basso
Kepa Kettunen – rummut
Viitajärvi

Viitajärvi voi tarkoittaa:
Viitajärvi, järvi Hämeenlinnassa
Viitajärvi, järvi Keuruulla
Viitajärvi, järvi Soinissa
Viitasaari, järvi Viitasaarella
Keski-Viitajärvi, järvi Viitasaarella
Viitajärvi, kylä Viitasaarella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Viitajärvi”, voi hakea sivunnimihaulla, laajalla sivunnimihaulla tai tekstihaulla.
Vincenzo Franco

Vincenzo Franco (1. kesäkuuta 1917 Trani – 4. maaliskuuta 2016) oli italialainen roomalaiskatolinen arkkipiispa. Hänet vihittiin papiksi 6. heinäkuuta 1947 ja nimitettiin Anglona-Tursin hiippakunnan piispaksi 12. joulukuuta 1974. Piispaksi vihkiminen seurasi 26. tammikuuta 1975. Pääkonsekraattorina toimi Sebastiano Baggio, jota avustivat Guglielmo Motolese ja Giuseppe Carata. 8. syyskuuta 1976 Anglona-Tursin hiippakunta vaihtoi nimensä Tursi-Lagonegroksi.
Franco sai 27. tammikuuta 1981 nimityksen Otranton arkkihiippakunnan arkkipiispaksi. Hän jäi eläkkeelle 8. huhtikuuta 1993.
Blue & Lonesome

| Blue & Lonesome The Rolling Stones |
| --- | --- | --- |

Cover-albumin tiedot
 Äänitetty : joulukuu 2015 British Grove Studios, Lontoo
 Julkaistu: 2. joulukuuta 2016
 Formaatti: CD, LP, digitaalinen
 Tuottaja(t): Don Was, Mick Jagger ja Keith Richards
 Tyylilaji: blues
 Kesto: 42.36
 Levy-yhtiö: Polydor Records
Listasijoitukset
  5.
The Rolling Stonesin muut julkaisut
| A Bigger Bang 2005 | Blue & Lonesome 2016 | Hackney Diamonds 2023 |
Singlet albumilta Blue and Lonesome
 ”Just Your Fool” Julkaistu: 6. lokakuuta 2016  ”Hate to See You Go” Julkaistu: 21. lokakuuta 2016  ”Ride ‘Em on Down” Julkaistu: 25. marraskuuta 2016
Blue & Lonesome on The Rolling Stonesin 2. joulukuuta 2016 ilmestynyt 23. studioalbumi. Kolmessa päivässä äänitetty levy palautti yhtyeen takaisin sen blues-juurille. Levystä tavoiteltiin spontaania, ja musiikki taltioitiin livenä ilman päällekkäisäänityksiä.
Yhtyeen jäsenten vanha ystävä Eric Clapton soittaa kitaraa kahdessa kappaleessa. Hän sattui olemaan levyn äänitysten aikaan läheisessä studiossa nauhoittamassa omaa albumiaan.
Kappaleet

Just Your Fool – 2.16  (Little Walter)
Commit a Crime – 3.38  (Howlin’ Wolf)
Blue and Lonesome – 3.07  (Little Walter)
All of Your Love – 4.46  (Magic Sam)
I Gotta Go – 3.26  (Little Walter)
Everybody Knows About My Good Thing – 4.30  (Little Johnny Taylor)
Ride ’Em On Down – 2.48  (Eddie Taylor)
Hate to See You Go – 3.20  (Little Walter)
Hoo Doo Blues – 2.36  (Lightnin’ Slim)
Little Rain – 3.32  (Jimmy Reed)
Just Like I Treat You – 3.24  (Howlin’ Wolf)
I Can’t Quit You Baby – 5.13  (Otis Rush)
Arvostelut

Kaaoszine: 10/10
Soundi:
V2.fi:
Barbâtre

| Barbâtre |
| --- | --- |
 Vanha tuulimylly
 vaakuna
 Barbâtre
 Koordinaatit: 46°56′41″N, 2°10′46″W 
Valtio:  Ranska
Alue:  Pays de la Loire
Departementti:  Vendée
Arrondissementti:  Les Sables-d'Olonne
Pinta-ala:  
 – Kokonaispinta-ala:  12,5 km²
Väkiluku (2015):  1 780 
 – Väestötiheys:  142 as./km²
Kunnan numero:  85011
 
 Kunnan kotisivut 
Infobox OKVirheellinen NIMI-arvo: 
Barbâtre on kunta Vendéen departementissa Pays de la Loiren hallintoalueella läntisessä Ranskassa. Kunta sijaitsee Noirmoutierin saaren eteläkärjessä Atlantin rannikolla.
Saarelta kulkeva maatieliikenne mantereelle kulkee Barbâtren kautta, joko laskuveden aikana käytössä olevaa tietä Passage de Goisia pitkin Beauvoir-sur-Meriin, tai vuonna 1971 valmistunutta siltaa Pont de Noirmoutieria pitkin La Barre-de-Montsin.
Länsirannikolla on seitsemän kilometriä pitkä hiekkaranta hiekkadyyneineen. Se on suosittu merenrantakohde ja tuulisella säällä erilaisten purjehtijoiden käyttämä. Merivesi saaren länsirannikolla on myös usein jopa 3 astetta lämpöisempää kuin saaren itärannikolla. Dyynien takana oleva 145 hehtaarin kokoinen mäntymetsä on saaren suurin. Metsä koostuu pääosin rannikkomännyistä, mutta seassa kasvaa myös lännenmansikkapuita, rautatammia sekä sypressejä.
Barbâtressa on 4 kilometriä pitkä ja 600 metriä leveä polderi (polder de Sébastopol). Se valmistui vuonna 1856 saarelaisten kanssa suolakauppaa käyneen Jacobsenin perheeltä saadun tietotaidon avulla. Sébastopolin polderi on ollut alueellinen luonnonsuojelualue vuodesta 2008.
Pont de Noirmoutier
Sébastopolin polderi
Aiheesta muualla

Kuvia tai muita tiedostoja aiheesta Barbâtre Wikimedia Commonsissa
Vincenzo Grifo

Vincenzo Grifo (s. 7. huhtikuuta 1993 Pforzheim, Saksa) on italialainen jalkapalloilija, pelipaikaltaan useimmiten laitahyökkääjä. Hän edustaa Saksan Bundesliigassa pelaavaa SC Freiburgia.
Grifo siirtyi Hoffenheimiin kesällä 2012 ja pelasi joukkueessa ensimmäisen bundesliigaottelunsa lokakuussa 2012. Kevään 2014 hän pelasi lainasopimuksella 2. Bundesliigan Dynamo Dresdenissä ja kauden 2014–2015 lainalla niin ikään 2. Bundesliigassa pelanneessa FSV Frankfurtissa. Kaudet 2015–2017 hän edusti Freiburgia ja niistä ensimmäisen kauden 2. Bundesliigassa ja toisen pääsarjassa. Kauden 2017–2018 hän pelasi Bundesliigaa Borussia Mönchengladbachissa. Kesällä 2018 hän palasi Hoffenheimiin mutta pelasi jälkipuoliskon kaudesta 2018–2019 Freiburgissa. Syyskuun 2019 alussa hän siirtyi pysyvästi Freiburgiin.
Grifo on kauden 2021–2022 loppuun mennessä pelannut 1. Bundesliigassa 174 ottelua ja tehnyt niissä 35 maalia. Toisella sarjatasolla hän on pelannut 77 ottelua ja tehnyt niissä 22 maalia. Kaudella 2018–2019 hän pelasi Mestarien liigassa muutaman minuutin yhdessä ottelussa. Kaudella 2022–2023 hän pelasi Eurooppa-liigan alkulohkossa kuusi ottelua ja teki niissä kaksi maalia, syyskuussa kotiottelussa Qarabağia ja lokakuussa kotiottelussa Nantesia vastaan.
Grifo pelasi Italian alle 20-vuotiaiden maajoukkueessa neljä ottelua ja teki niissä yhden maalin. Italian A-maajoukkueessa hän on vuoden 2022 loppuun mennessä pelannut kahdeksan maaottelua, joista ensimmäisen marraskuussa 2018 ystävyysottelussa Yhdysvaltoja vastaan. Hän teki kaksi maalia marraskuussa 2020 ystävyysottelussa Viroa vastaan ja samoin marraskuussa 2022 ystävyysottelussa Albaniaa vastaan.